**Határozat: 105
 107-109**

 **Rendelet: 8**

**Jegyzőkönyv**

**Zalakaros Város Önkormányzata Képviselőtestülete**

**2019. április 04-én megtartott**

**nyílt üléséről**

**Jegyzőkönyv**

Készült a Zalakaros Város Önkormányzata Képviselőtestülete **2019. április 04-én** 10,25 órai kezdettel megtartott **nyílt** üléséről.

Jelen vannak: Novák Ferenc polgármester, Czirákiné Pakulár Judit alpolgármester, Benkőné Gulyás Edit, Kötő Attila, Horváth Vencel és Magyar Mária képviselők, Szabóné dr. Csányi Marianna jegyző és Torma László aljegyző.

Az ülésen nincs jelen: Szirtes Balázs képviselő.

Tanácskozási joggal jelen van: Horváthé Juhász Barbara pénzügyi osztályvezető, Tóthné Őri Ibolya városfejlesztési osztályvezető, Tóth Enikő projektmenedzser és Bodor Johanna igazgatási ügyintéző.

Jegyzőkönyvet készítette: Bodor Johanna igazgatási ügyintéző.

Novák Ferenc: Köszönti a megjelenteket. Megállapítja, hogy az ülés határozatképes, mivel 6 képviselőtestületi tag az ülésen jelen van.

Jegyzőkönyv hitelesítőknek javasolja: Benkőné Gulyás Edit és Magyar Mária képviselőt.

Szavazásra teszi fel a jegyzőkönyv hitelesítőire tett javaslatot.

Képviselőtestület 6 igen szavazattal, ellenszavazat és tartózkodás nélkül a jegyzőkönyv hitelesítőire tett javaslatot elfogadta.

Novák Ferenc: Javaslatot tesz a napirendi pontokra és ismerteti azokat.

**Napirend:**

1. **Fogorvosi feladatellátással kapcsolatos döntések meghozatala ZÁRT**

Előadó: Novák Ferenc polgármester

1. **Zalakaros településrendezési eszközeinek módosítása a Sport utca-Panoráma utca-Szőlő utca 311/2 hrsz-ú út által határolt tömbre vonatkozó OTÉK alóli felmentés testületi jóváhagyása**Előadó: Novák Ferenc polgármester
2. **Helyi Esélyegyenlőségi Program jóváhagyása**

Előadó: Novák Ferenc polgármester

1. **Interreg pályázati lehetőségekről tájékoztatás**

Előadó: Novák Ferenc polgármester

1. **A HUHR/1601/2.1.1/0011 azonosító számú, „Cyclo-Net” című projekt keretében kerékpáros térkép készítésére és nyomtatására vonatkozó ajánlattételi eljárás megindítása**

Előadó: Novák Ferenc polgármester

1. **„FÜRDŐ HOTEL fejlesztése Zalakaros és a Balaton régió fejlődésének ZÁRT szolgálatában” című projekt keretében honlap készítése tárgyában beérkezett ajánlatok elbírálása**

Előadó: Novák Ferenc polgármester

1. **„FÜRDŐ HOTEL fejlesztése Zalakaros és a Balaton régió fejlődésének ZÁRT szolgálatában” című projekt keretében szállodai szoftver készítése tárgyában beérkezett ajánlatok elbírálása**

Előadó: Novák Ferenc polgármester

1. **Domain, webtárhely és e-mail szolgáltatás ajánlati felhívása/bérelt vonali ZÁRT
internet szolgáltatásra/vezetékes telefon szolgáltatásra beérkezett ajánlatok
elbírálása**

Előadó: Novák Ferenc polgármester

1. **Ingatlan értékbecslésre beérkezett ajánlatok elbírálása ZÁRT**

Előadó: Novák Ferenc polgármester

1. **Egyebek**

Novák Ferenc: Szavazásra teszi fel a napirend elfogadására vonatkozó ügyrendi javaslatot.

 Képviselőtestület 6 igen szavazattal, ellenszavazat és tartózkodás nélkül a napirend elfogadására vonatkozó ügyrendi javaslatot elfogadta.

Novák Ferenc: Szavazásra teszi fel a meghívóban szereplő 1., 6-9. számú napirendi pontok zárt ülésen való tárgyalását figyelemmel az Mötv. 46. §. /2/ bekezdés c./ pontjára.

Szavazásra teszi fel a zárt ülés elrendelésére vonatkozó javaslatot.

 Képviselőtestület 6 igen szavazattal, ellenszavazat és tartózkodás nélkül a javaslatot elfogadta és az alábbi határozatot hozta:

**Képviselőtestület 105/2019. (IV.04.) számú határozata:**

Zalakaros Város Önkormányzat Képviselőtestülete elrendeli a napirenden szereplő 1. számú, valamint a 6-9. számú napirendi pontok zárt ülés keretében történő megtárgyalását, figyelemmel az Mötv. 46. §. /2/ bekezdés c./ pontjára.

Novák Ferenc: Bejelenti, hogy a képviselőtestület 10,26 órakor zárt ülés keretében folytatja tovább munkáját.

Novák Ferenc: Bejelenti, hogy a képviselőtestület 10,30 órakor nyílt ülés keretében folytatja tovább munkáját.

**Napirend tárgyalása:**

**2. Zalakaros településrendezési eszközeinek módosítása a Sport utca-Panoráma
 utca-Szőlő utca 311/2 hrsz-ú út által határolt tömbre vonatkozó OTÉK alóli
 felmentés testületi jóváhagyása** Előadó: Novák Ferenc polgármester

(Előterjesztés a jegyzőkönyvhöz mellékelve.)

Horváth Vencel: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 88/2019. (IV.04.) számú határozata és a Pénzügyi, Városüzemeltetési, Ügyrendi és Humánpolitikai Bizottság 77/2019. (IV.04.) számú határozata:**

A bizottság javasolja a képviselőtestület számára az előterjesztés szerinti rendeleti javaslat elfogadását.

Novák Ferenc: Szavazásra teszi fel az előterjesztés szerinti rendelettervezet elfogadását.

 Képviselőtestület 6 igen szavazattal, ellenszavazat és tartózkodás nélkül az alábbi rendeletet fogadta el:

Zalakaros Város Önkormányzata Képviselő-testülete megalkotja a 8/2019.(IV.5.) számú önkormányzati rendeletét a helyi építési szabályzatról szóló 19/2015.(IX.11.) önkormányzati rendelet módosításáról.

(A rendelet hiteles szövege a jegyzőkönyv melléklete.)

**3. Helyi Esélyegyenlőségi Program jóváhagyása**

Előadó: Novák Ferenc polgármester(Előterjesztés a jegyzőkönyvhöz mellékelve.)

Horváth Vencel: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 89/2019. (IV.04.) számú határozata és a Pénzügyi, Városüzemeltetési, Ügyrendi és Humánpolitikai Bizottság 78/2019. (IV.04.) számú határozata:**

A bizottság javasolja a képviselőtestület számára, hogy első olvasatnak tekintse a Helyi Esélyegyenlőségi Programot és javasolja, hozzon olyan tartalmú határozatot, hogy a swot analízis újragondolásával kerüljön újra benyújtásra aHelyi Esélyegyenlőségi Program az áprilisi soros ülésre.

Novák Ferenc: Szavazásra teszi fel a bizottsági javaslatot.

 Képviselőtestület 5 igen szavazattal, ellenszavazat nélkül és 1 tartózkodással a javaslatot elfogadta és az alábbi határozatot hozta:

**Képviselőtestület 107/2019. (IV.04.) számú határozata:**

Zalakaros Város Önkormányzat Képviselőtestülete első olvasatnak tekinti a Helyi Esélyegyenlőségi Programot, és felkéri a polgármestert, hogy a swot analízis újragondolásával kerüljön újra benyújtásra aHelyi Esélyegyenlőségi Program az áprilisi soros ülésre.

Határidő: 2019. április 11.

Felelős: Novák Ferenc polgármester

Operatív felelős: Gaál Krisztina személyzeti-és önkormányzati referens

**4. Interreg pályázati lehetőségekről tájékoztatás**

Előadó: Novák Ferenc polgármester (Előterjesztés a jegyzőkönyvhöz mellékelve.)

Horváth Vencel: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 90/2019. (IV.04.) számú határozata és a Pénzügyi, Városüzemeltetési, Ügyrendi és Humánpolitikai Bizottság 79/2019. (IV.04.) számú határozata:**

A bizottság javasolja a képviselőtestület számára, hogy az előterjesztésben szereplő mindkét Interreg pályázat - „A határ menti ökológiai sokféleség helyreállítása” prioritására Krizevci Város Önkormányzatával, valamint a Zalakarosi Közösségi Ház és Könyvtár partnerségével Gola városával közös pályázat- kapcsán a határozati javaslat B verzióját fogadja el.

Novák Ferenc: Szavazásra teszi fel a bizottsági javaslatot.

 Képviselőtestület 5 igen szavazattal, ellenszavazat nélkül és 1 tartózkodással a javaslatot elfogadta és az alábbi határozatot hozta:

**Képviselőtestület 108/2019. (IV.04.) számú határozata:**

**I.**

1./ Zalakaros Város Önkormányzata tekintettel a műszaki és jogi területet érintő kérdések kockázata és az előkészítés időigénye miatt nem kíván pályázatot előkészíteni a Magyarország- Horvátország (HUHR) Interreg pályázati felhívás „A határ menti ökológiai sokféleség helyreállítása” prioritására Krizevci Város Önkormányzatával.

Határidő: azonnal

Felelős: Novák Ferenc polgármester

Operatív felelős: Tóth Enikő projektmenedzser

**II.**

1./ Zalakaros Város Önkormányzat Képviselőtestülete nem támogatja pályázat előkészítését a Magyarország- Horvátország (HUHR) Interreg pályázati felhívásra Gola Önkormányzatával.

Határidő: azonnal

Felelős: Novák Ferenc polgármester

Operatív felelős: Sinkovics Norbert Zalakarosi Közösségi Ház-és Könyvtár igazgatója

**5. A HUHR/1601/2.1.1/0011 azonosító számú, „Cyclo-Net” című projekt keretében
 kerékpáros térkép készítésére és nyomtatására vonatkozó ajánlattételi eljárás
 megindítása**

Előadó: Novák Ferenc polgármester(Előterjesztés a jegyzőkönyvhöz mellékelve.)

Horváth Vencel: Ismerteti az összevont bizottság határozatát:

**Gazdasági, Városfejlesztési és Turisztikai Bizottság 91/2019. (IV.04.) számú határozata és a Pénzügyi, Városüzemeltetési, Ügyrendi és Humánpolitikai Bizottság 80/2019. (IV.04.) számú határozata:**

A bizottság javasolja a képviselőtestület számára az előterjesztés szerinti határozati javaslat elfogadását azzal a kiegészítéssel, hogy a képviselőtestület hatalmazza fel a polgármestert, hogy az ajánlattételi felhívás kiírásának megfelelő legalább 3 vállalkozást kérjen fel ajánlattételre.

Novák Ferenc: Szavazásra teszi fel a bizottsági javaslatot.

 Képviselőtestület 6 igen szavazattal, ellenszavazat és tartózkodás nélkül a javaslatot elfogadta és az alábbi határozatot hozta:

**Képviselőtestület 109/2019. (IV.04.) számú határozata:**

1./ Zalakaros Város Önkormányzat Képviselőtestülete egyetért azzal, hogy Zalakaros Város Önkormányzata (8749 Zalakaros, Gyógyfürdő tér 1.) ajánlatkérő ajánlattételi eljárást folytat le a HUHR/1601/2.1.1/0011 azonosító számú, „Cyclo-Net” című projekt keretében kerékpáros térkép készítésére és nyomtatására.

2./ Zalakaros Város Önkormányzat Képviselőtestülete felhatalmazza a Polgármestert az 1. sz. melléklet szerinti ajánlatételi felhívás aláírására, valamint arra, hogy az ajánlattételi felhívás kiírásának megfelelő legalább 3 vállalkozást kérjen fel ajánlattételre.

3./Zalakaros Város Önkormányzat Képviselőtestülete a pénzügyi fedezetet a HUHR/1601/2.1.1/0011 azonosító számú, „Cyclo-Net” című pályázata terhére biztosítja.

Határidő: azonnal

Felelős: Novák Ferenc polgármester

Operatív felelős: Tóth Enikő projektmenedzser

Novák Ferenc: Mivel a nyílt ülésen tárgyalandó napirend nem volt, megköszönte a részt vételt és az ülést 10,35 órakor bezárta és a bejelenti, hogy a képviselőtestület 10,35 órától zárt ülés keretében folytatja tovább munkáját.

Kmft.

 Novák Ferenc Szabóné dr. Csányi Marianna

 Polgármester Jegyző

 Benkőné Gulyás Edit Magyar Mária

 Jkv. hitelesítő Jkv. hitelesítő